

7

Z A P I S N I K
2. sjednice Vijeća Mjesnog odbora Jarun, 7. srpnja 2021. u prostorijama Mjesnog odbora Jarun, Hrgovići 75a, s početkom u 18.30 sati

NAZOČNI ČLANOVI VIJEĆA:
Mario Devčić, Lea Galović, Franjo Klečina, Hrvoje Kuharić, Ljiljana Marks Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer, Petar Vranjković 

NENAZOČNI ČLANOVI VIJEĆA:
Nema.

OSTALI NAZOČNI:
Mateja Pleša – viša stručna suradnica u Gradskom uredu za mjesnu samoupravu – Područni odsjek Trešnjevka – jug.

Predsjedava Ljiljana Marks-Šikić, predsjednica Vijeća.
Zapisnik vodi:  Lora Rajić, članica Vijeća.

	Predsjednica konstatira da je nazočno 10 od ukupno 11 članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora.

	Vijeće jednoglasno, bez izmjena, prihvaća tekst Zapisnika 1. konstituirajuće sjednice Vijeća Mjesnog odbora Jarun, održane 25. lipnja 2021.

	Na prijedlog predsjednice Vijeće jednoglasno utvrđuje

D N E V N I   R E D

	1. Korištenje prostora Mjesnog odbora Jarun:
     a) Ovlašćivanje predsjednice Vijeća za odlučivanje o zahtjevima za jednokratno korištenje prostora Mjesnog odbora Jarun
     b) Produljenje postojećih odobrenja za povremeno korištenje prostora Mjesnog odbora Jarun
     c) Produljenje ugovora domaru MO Jarun
     d) Zahtjev za povremeno korištenje prostora Zagreb je naš!
     e) Zahtjev za povremeno korištenje prostora stranke Nova ljevica
2.      Sanacija nogostupa u Ulici Hinka Würtha 18 prema zahtjevu Ivana Capana
3.      Izgradnja nogostupa i povećanje sigurnosti pješačkog prometa u ulici Jarun po zahtjevu Damira Stanića
4.      Proširenje parkirališnih mjesta u Ulici Hrvoja Macanovića 31 – 45 po zahtjevu Mate Crnčevića
5.      Postava cestovnih izbočina za smirenje prometa u Pakoštanskoj ulici 4 po zahtjevu Marijane Miškec i prijedlogu Gradskog ureda za prostorno uređenje, izgradnju Grada, graditeljstvo, komunalne poslove i promet
6.      Premještanje spremnika za odvojeno prikupljanje otpada u Ulici Marice Barić po zahtjevu Damjana Vranaričića
7.      Regulacija prometa u Ulici Josipa Vogrinca po zahtjevu Slavice Ojvan – Mamić
8.      Sanacija prilaza u ulici Hrgovići 59 po zahtjevu Davora Sabljaka
9.      Sanacija platoa i požarnog pristupa te načina odlaganja otpada u ulici Hrgovići 55 – 61 po zahtjevu Dejana Vukelića
10.     Sanacija dječjeg igrališta u Ulici Predraga Heruca 9 južno po zahtjevu Mislava Perkušića
11.     Nepregledno raskrižje u ulici Borovci 7A po zahtjevu Emila Mihelja
12.     Pitanja, prijedlozi i obavijesti

Ad 1. Korištenje prostora Mjesnog odbora Jarun

a) Ovlašćivanje predsjednice Vijeća za odlučivanje o zahtjevima za jednokratno korištenje prostora Mjesnog odbora Jarun 
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave.
Bez rasprave Vijeće jednoglasno donosi

Z A K L J U Č A K
1. Vijeće Mjesnog odbora Jarun suglasno je da zbog kratkih rokova predsjednica Vijeća može odlučiti o jednokratnim zahtjevima za korištenje prostora Mjesnog odbora Jarun.
2. Vijeće zadužuje Gradski ured za mjesnu samoupravu za izradu i izdavanje Odobrenja o korištenju prostora Mjesnog odbora Jarun.
3. Zaključak dostaviti Gradskom uredu za mjesnu samoupravu.

  b) Produljenje postojećih odobrenja za povremeno korištenje prostora Mjesnog odbora Jarun
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave.
Bez rasprave Vijeće jednoglasno donosi

Z A K L J U Č A K
1. Vijeće Mjesnog odbora Jarun suglasno je da se odobrenjima za povremeno korištenje prostora Mjesnog odbora Jarun, koja su izdana korisnicima na određeno vrijeme u trajanju do 16. srpnja 2021., produlji rok do 1. studenoga 2021. 
2. Sukladno navedenome, korisnici prostora Mjesnog odbora Jarun koristit će prostor po već utvrđenom rasporedu i prema terminima u izdanim odobrenjima u trajanju do 1. studenoga 2021.
3. Novi zaprimljeni zahtjevi razmatrati će se prije isteka navedenog termina te će se izdati nova odobrenja sukladno rasporedu koji će se utvrditi na sjednici u listopadu 2021.
4. Zaključak dostaviti korisnicima prostora Mjesnog odbora Jarun i Gradskom uredu za mjesnu samoupravu.

c)  Produljenje ugovora domaru MO Jarun 
Članovi Vijeća primili su materijal uz poziv.
Bez rasprave Vijeće jednoglasno donosi

Z A K LJ U Č A K
1. Vijeće Mjesnog odbora podržava odluku da se domaru MO Jarun, gospodinu Milanu Ladišiću, produži ugovor do 30. rujna 2021.
2. Ovaj zaključak dostaviti Gradskom uredu za mjesnu samoupravu i Vijeću Gradske četvrti Trešnjevka-jug .



 d)  Zahtjev za povremeno korištenje prostora političke stranke Zagreb je naš!
Članovi Vijeća primili su materijal uz poziv.
U raspravi sudjeluju: Franjo Klečina i Ljiljana Marks-Šikić.
Nakon rasprave Vijeće jednoglasno donosi

Z A K L J U Č A K
1. Političkoj stranci „ZAGREB JE NAŠ“, odobrava se povremeno korištenje prostora u objektu Mjesnog odbora Jarun, Hrgovići 57a, u terminu: utorkom od 19:00 do 21:00 sati (prostorija 2) i teče od 14. srpnja 2021. do 1. studenoga 2021. godine.
2. Prostor iz točke 1. ovog zaključka politička stranka „ZAGREB JE NAŠ“, koristit će bez naknade.
3. Politička stranka „ZAGREB JE NAŠ“ obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

e) Zahtjev za povremeno korištenje prostora političke stranke Nova ljevica
Prisutno 9 od 11 članova Vijeća.
Članovi Vijeća primili su materijal uz poziv.
Bez rasprave Vijeće jednoglasno donosi

Z A K L J U Č A K
1. Političkoj stranci „Nova ljevica“, odobrava se povremeno korištenje prostora u objektu Mjesnog odbora Jarun, Hrgovići 57a, u terminu: četvrtkom od 19:00 do 21:00 sati (prostorija 2) i teče od 14. srpnja 2021. do 1. studenoga 2021. godine.
2. Prostor iz točke 1. ovog zaključka politička stranka „Nova ljevica“, koristit će bez naknade.
3. Politička stranka „Nova ljevica“ obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad 2.  Sanacija nogostupa u Ulici Hinka Würtha 18 prema zahtjevu Ivana Capana. 
Članovi Vijeća primili su materijal uz poziv. 
Prisutno 11 od 11 članova Vijeća.
Predsjednica usmeno informira članove Vijeća o predmetu rasprave. 
U raspravi sudjeluju: Damir Švizer, Mario Devčić, Ljiljana Marks Šikić i Franjo Klečina.
Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun razmatralo je prijedlog Ivana Capana o sanaciji nogostupa u Ulici Hinka Würtha.
2. Vijeće će prijedlog sanacije prolaza ispred ulaza u Ulici Hinka Würtha uvrstiti u prijedloge za Plan komunalnih aktivnosti.
3. Zaključak dostaviti Ivanu Capanu, Gradskom uredu za mjesnu samoupravu i Vijeću Gradske četvrti Trešnjevka-jug.

Ad 3. Izgradnja nogostupa i povećanje sigurnosti pješačkog prometa u ulici Jarun po zahtjevu Damira Stanića 
Članovi Vijeća primili su materijal uz poziv.
 Predsjednica usmeno informira članove Vijeća o predmetu rasprave.
Bez rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun razmatralo je prijedlog Damira Stanića o izgradnji nogostupa i povećanju sigurnosti pješačkog prometa u ulici Jarun.
2. Vijeće će tražiti da se prometni problemi na prostoru koji obuhvaća Mjesni odbor Jarun, a ponajprije prostor oko Osnovne škole Bartola Kašića, sustavno riješi jer tako zahtijeva velik broj sugrađana. Vijeće predlaže da se u dogovoru sa Sektorom za promet Gradskog ureda za prostorno uređenje, izgradnju Grada, izradi poseban prometni elaborat za to područje.
3. Vijeće će zatražiti pisano očitovanje II. prometne policijske postaje Zagreb i Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet o mogućnosti uspostave pješačkog prijelaza ili pronalaženja drugog adekvatnog rješenja za zaštitu pješaka.
4. Zaključak dostaviti Damiru Staniću, II. prometnoj policijskoj postaji Zagreb, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka-jug.

Ad 4. Proširenje parkirališnih mjesta u Ulici Hrvoja Macanovića 31 – 45 po zahtjevu Mate Crnčevića
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave.
U raspravi sudjeluju: Ljiljana Marks Šikić, Krešimir Petlić, Hrvoje Kuharić, Nikola Peruničić, Vladimir Slošić, Franjo Klečina, Mario Devčić, Damir Švizer. 
	Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun raspravljalo je o prijedlogu Mate Crnčevića o proširenju parkirališnih mjesta u Ulici Hrvoja Macanovića 31 – 45.
2. Vijeće podupire prijedlog i traži da se prilikom rekonstrukcije vrelovoda sustavno ispita mogućnost proširenja parkirališnih mjesta uz očitovanje Zagrebparkinga d.o.o. te Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet.
3. Ovaj zaključak dostaviti Mati Crnčeviću, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka-jug i  Zagreb-parkingu.

Ad 5. Postava cestovnih izbočina za smirenje prometa u Pakoštanskoj ulici br. 4 po zahtjevu Marijane Miškec i prijedlogu Gradskog ureda za prostorno uređenje, izgradnju Grada, graditeljstvo, komunalne poslove i promet
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave.
U raspravi sudjeluju: Ljiljana Marks Šikić, Nikola Peruničić, Krešimir Petlić, i Vladimir Slošić. 
	Nakon rasprave Vijeće jednoglasno donosi


Z A K LJ U Č A K
1. Vijeće Mjesnog odbora Jarun ponovno je razmatralo zahtjev Marijane Miškec vezano za postavljanje uspornika na križanju Kružne ulice i Pakoštanske ulice.
2. Vijeće će na temelju stručnog mišljenja Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet tražiti mišljenje većine stanara u Pakoštanskoj ulici br. 4. o postavljanju uspornika na navedenoj lokaciji kako bi se dobila njihova suglasnost, odnosno kako bi se stanari upoznali s posljedicama postave prometne opreme – cestovnih izbočina za smirenje prometa (pojava buke i sl.).
3. Zaključak dostaviti Marijani Miškec, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Vijeću Gradske četvrti Trešnjevka – jug.

Ad 6. Premještanje spremnika za odvojeno prikupljanje otpada u Ulici Marice Barić po zahtjevu Damjana Vranaričića 
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave.
	Bez rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun raspravljalo je o prijedlogu Damjana Vranaričića za premještanje spremnika za odvojeno prikupljanje otpada u Ulici Marice Barić.
2. Vijeće traži od podnositelja zahtjeva da dostavi suglasnost većine stanara Ulice Marice Barić za premještanje spremnika, kao i prijedlog nove lokacije za isti.
3. Ovaj zaključak dostaviti Damjanu Vranaričiću, Zagrebačkom holdingu d.o.o., Gradskom uredu za mjesnu samoupravu i Vijeću Gradske četvrti Trešnjevka-jug.

Ad 7.  Regulacija prometa u Ulici Josipa Vogrinca po zahtjevu Slavice Ojvan-Mamić 
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave.
Bez rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun razmatralo je prijedlog Slavice Ojvan-Mamić o regulaciji prometa u Ulici Josipa Vogrinca.
2. Vijeće traži da Gradski ured za prostorno uređenje, izgradnju Grada, graditeljstvo, komunalne poslove i promet, Sektor za promet, ponudi optimalno prometno rješenje za navedenu ulicu, odnosno da se i taj zahtjev riješi u sustavnom uređenju prometa (izradom elaborata) na prostoru oko Osnovne škole Bartola Kašića.
3. Zaključak dostaviti Slavici Ojvan-Mamić, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet,  Gradskom uredu za mjesnu samoupravu i Vijeću Gradske četvrti Trešnjevka-jug.

Ad 8.  Sanacija prilaza u ulici Hrgovići 59 po zahtjevu Davora Sabljaka
Članovi Vijeća primili su pisani materijal uz poziv. 
Predsjednica usmeno informira članove Vijeća o predmetu rasprave.
U raspravi sudjeluju: Ljiljana Marks Šikić, Franjo Klečina, Mario Devčić i Damir Švizer. 	Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun razmatralo je zahtjev Davora Sabljaka o sanaciju prilaza u ulici Hrgovići 59.
2. Vijeće će uređenje pristupa zgradi i pripadajućeg platoa od kbr. 55 – 61 razmatrati u okviru svih pristiglih zahtjeva te rješavati sukladno prioritetima i raspoloživim sredstvima.
3. Zaključak dostaviti Davoru Sabljaku, Gradskom uredu za mjesnu samoupravu i Vijeću Gradske četvrti Trešnjevka-jug.

Ad 9. Sanacija platoa i požarnog pristupa te načina odlaganja otpada u ulici Hrgovići 55 – 61 po zahtjevu Dejana Vukelića
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave.
U raspravi sudjeluju: Ljiljana Marks Šikić, Vladimir Slošić i Damir Švizer. 
	Nakon rasprave Vijeće jednoglasno donosi

Z A K LJ U Č A K
1. Vijeće je razmatralo podnesak Dejana Vukelića vezano za problem prikupljanja otpada na adresi Hrgovići 55 – 61.
2. Vijeće Mjesnog odbora Jarun o istome je pitanju raspravljalo na 37. sjednici, 19. veljače 2020. te donijelo zaključak da se spremnici za otpad (miješani komunalni otpad, papir i plastika) koji se nalaze na zelenoj površini uz pločnik, na nogostupu ispred trafostanice na adresi Hrgovići 55, kao i svi ostali na pločniku do br. Hrgovići 57, premjeste na plato stražnjeg dijela zgrade ispred Hrgovića 59.
3. Ovaj zaključak dostavlja se Dejanu Vukeliću, Zagrebačkom Holdingu d.o.o. -  Podružnici Čistoća, Gradskom uredu za mjesnu samoupravu i Vijeću Gradske četvrti Trešnjevka - jug.

Ad 10.  Sanacija dječjeg igrališta u Ulici Predraga Heruca 9 južno po zahtjevu Mislava Perkušića
Članovi Vijeća primili su pisani materijal uz poziv.
Predsjednica usmeno informira članove Vijeća o predmetu rasprave.. 
U raspravi sudjeluju: Ljiljana Marks Šikić, Franjo Klečina, Lea Galović, Mario Devčić. 	
	Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun raspravljalo je o zahtjevu Mislava Perkušića o sanaciji dječjeg igrališta u Ulici Predraga Heruca 9.
2. Vijeće će zahtjev razmatrati u okviru svih pristiglih zahtjeva te rješavati sukladno prioritetima i raspoloživim sredstvima, dok je opasna oštećenja sprava i podloge potrebno odmah ukloniti.
3. Ovaj zaključak dostaviti Mislavu Perkušiću, Gradskom uredu za mjesnu samoupravu i Vijeću Gradske četvrti Trešnjevka-jug .

Ad 11. Nepregledno raskrižje u ulici Borovci 7A po zahtjevu Emila Mihelje
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave.
U raspravi sudjeluju: Ljiljana Marks Šikić i Franjo Klečina. 
	Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun raspravljalo je o prijedlogu Emila Mihelja o nepreglednom raskrižje u ulici Borovci 7/A – Borovci 12A.
2. Vijeće će tražiti od Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet da predloži adekvatno rješenje za predmetno raskrižje.
3. Ovaj zaključak dostaviti Emilu Mihelji, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet,  Gradskom uredu za mjesnu samoupravu i Vijeću Gradske četvrti Trešnjevka-jug .

Ad 12. Pitanja, prijedlozi i obavijesti

Član Vijeća, Franjo Klečina postavio je sljedeća pitanja: 
· zahtjev za popisom pokrenutih i nepokrenutih projekata na području MO Jarun za proteklu godinu, odnosno faza realizacije istih, kao i informaciju o potrebnim sredstvima za ostvarenje projekata i eventualni višak sredstava za hitne radove.
· optimizacija komunikacije između članova VMO Jarun; putem Whatsapp-a ili e-maila
· zahtjev da se svi zaposlenici Gradskog ureda za mjesnu samoupravu potpisuju punim imenom kad odgovaraju na dopise

Član Vijeća, Hrvoje Klobučar, predlaže: 
- da se svi građani, koji su postavili upit vezan za problematiku koja obuhvaća
  područje MO Jarun, pozovu da prisustvuju sjednici kako bi osobno izložili i pojasnili 
  zahtjev
Predsjednica odgovara kako će se to uvesti kao praksa od ove jeseni.

Predsjednica Vijeća, Ljiljana Marks-Šikić, predlaže da se iduća sjednica Vijeća održi 30. ili 31. kolovoza.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Dovršeno u 20:15 sati.

KLASA: 026-02/21-002/1130
URBROJ: 251-06-11-1503-21-4
U Zagrebu, 7. srpnja 2021.

Zapisnik sastavila: 							       
Lora Rajić
     
   
Predsjednica
                                                                                     Vijeća Mjesnog odbora 
                                                                                                   Jarun

